Source: http://docplayer.fi/3675472-Asianosaisjulkisuus-esitutkinnassa-ja-vangitsemisesta-paatettaessa.html
Timestamp: 2018-04-19 13:44:57+00:00
Document Index: 26791465

Matched Legal Cases: ['KKO ', 'tuomioistuin ', 'KKO ', 'KKO ', 'tuomioistuin ', 'KKO ', 'KKO ', 'KKO ', 'KKO ', 'tuomioistuin ', 'KKO ']

Asianosaisjulkisuus esitutkinnassa ja vangitsemisesta päätettäessä - PDF
Download "Asianosaisjulkisuus esitutkinnassa ja vangitsemisesta päätettäessä"
1 Markku Fredman Asianosaisjulkisuus esitutkinnassa ja vangitsemisesta päätettäessä 1. Johdanto 1.1. Artikkelin aihe ja tarkoitus Tämän artikkelin tarkoitus on selvittää, mitkä säädökset ja määräykset koskevat rikosasian asianosaisen oikeutta saada esitutkintaviranomaiselta tietoja ja asiakirjoja esitutkinnan aikana ja sen jälkeen. Erityinen huomio kiinnitetään asianosaisen edellytyksiin valmistella oikeudenkäyntiä ja pidätetyn mahdollisuuksiin kyseenalaistaa vangitsemisvaatimus erillisessä pakkokeinoasian käsittelyssä. Artikkeli on ollut alun perin osa toukokuussa 2011 hyväksyttyä lisensiaatintyötä, jota on eräin osin päivitetty ja myös esitystapaa on kehitetty 1. Tarkoitus on selvittää, millaisia oikeuksia asianosaisella on saada oikeudenkäyntiä tai vangitsemisvaatimukseen vastaamista varten, esitutkinnassa tai poliisilain mukaisia tiedonhankintamenetelmiä käyttäessä saatuja esitutkintaviranomaiselle kertyneitä tietoja. Asianosaisjulkisuuden kannalta kriittisiä tietoja ovat sellaiset, jotka esitutkintaviranomainen mielellään pitää salassa tai muuten katsoo tarpeelliseksi rajoittaa tiedon saamista niistä. Tällöin kyseessä ovat yleensä ns. epäkonventionaaliset tutkinta- ja tiedonhankintamenetelmät kuten valeosto, peitetoiminta 2 ja valvottu läpilasku. Perinteisistä keinoista myös tietolähdetoiminta sisältää seikkoja, joita ei yleensä haluta paljastaa. Tuomioistuimissa on riidelty salaisia pakkokeinoja käyttäen saadun ns. ylimääräisen tiedon saatavuudesta puolustuksen käyttöön. 3 Oman ongelmansa muodostaa yhdeltä asianosaiselta takavarikoidun materiaalin saatavuus muiden asianosaisen käyttöön Kiitän dosentti Laura Ervoa saamastani palautteesta, jonka huomioiminen on varmasti tehnyt artikkelin tämän version aiempaa selkeämmäksi ja helpommin luettavaksi. Olen käyttänyt tässä artikkelissa lähteinä oikeustapauksia, joissa olen toiminut asianosaisen asiamiehenä, ja mietintöjä, joiden laatimiseen olen osallistunut. Näiden kohdalla on lähdeluettelossa merkintä MF. Ks. KKO 2011:27. Ks. esim. KHO:2007:64. Ks. KHO:2005:89. 11
2 Käsittelen myös oikeutta saada tietoja poliisin poliisilain mukaisilla tiedonhankintamenetelmillä saamista tiedoista, sikäli kun kyse on näiden tietojen hyödyntämisestä esitutkinnassa ja rikosoikeudenkäynnissä. Myös poliisin ja esitetty 5 syyttäjän vaitiolooikeus ja -velvollisuus kuuluvat käsiteltäviin asioihin. Säädöstason lisäksi tarkastelen asiaa koskevaa oikeuskäytäntöä ja laillisuusvalvojien kannanottoja sekä oikeuskirjallisuutta ja niiden pohjalta arvioin asianosaisjulkisuuden merkitystä rikosprosessille. Lopuksi esitetään näkemys siitä, millaisia ongelmia Suomessa asian suhteen ilmenee ja miten ongelmat tulisi jatkossa korjata Suomalaisen esitutkinnan perusratkaisut asianosaisjulkisuuden näkökulmasta Esitutkinta on nimensä mukaisesti rikosoikeudenkäynnin valmistelua. Suomessa, toisin kuin useimmissa muissa maissa, esitutkintaa johtaa poliisi tai poikkeuksellisesti tulli, rajavartiolaitos taikka sotilasviranomaiset. 6 Syyttäjä ei meillä johda esitutkintaa, minkä myötä esitutkinnassa ovat painottuneet poliisille tärkeät tutkintataktiset ja rikostorjunnalliset arvot. 7 Poliisille on tärkeää, etteivät asianosaiset saa ainakaan kesken tutkinnan tietoonsa tapoja, joilla tutkintaa tehdään tai mitä tutkinnassa on ilmennyt. Voisi arvioida, että syyttäjälle olisi poliisia oleellisempaa tulevan oikeudenkäynnin varmistaminen ja siinä onnistuminen. 8 Suomalaiseen perinteeseen kuuluu se, että esitutkinnan tulokset paljastetaan asianosaisille vasta, kun poliisi on saanut omasta mielestään työnsä valmiiksi eli joko loppulausuntovaiheessa tai sitten esitutkinnan päätyttyä ilman loppulausuntoa. Jotkin asiat poliisi haluaa pitää kokonaan salassa myös tutkinnan valmistumisen jälkeen HE 224/2010 vp. Tässä artikkelissa käytetään yksinkertaisuuden vuoksi esitutkintaviranomaisesta nimitystä poliisi, ellei muuta nimenomaan mainita. Ratkaisu tutkinnan johtamisesta voidaan ajoittaa Suomessa niinkin myöhään kuin 1990-luvulle. Tutkinnanjohtajan käsitekin sisältyy vasta vuonna 1989 voimaan tulleeseen esitutkintalakin. Nimismiesjärjestelmästä luopumisen yhteydessä oli kaksi vaihtoehtoa. Valinta kallistui vanhoissa kaupungeissa noudatettuun syyttäjien ja poliisin erillisyyteen. Toinen vaihtoehto olisi ollut jatkaa nimismiespiireissä noudatettua järjestelmää, joissa syyttäjänä toiminut apulaisnimismies oli rikostutkijoiden esimies. Kihlakuntauudistuksen merkityksestä ks. Koljonen 2010 s Tällaista näkemystä tukee valtakunnansyyttäjänviraston kutsuman työryhmän mietintö koskien laajojen ja vaikeiden rikosasioiden käsittelyä. Vaativien rikosasioiden käsittelyn viipyminen, työryhmämietintö Vuonna 2009 tuomioistuimet myönsivät poliisille luvan 11 tapauksessa olla ilmoittamatta kohdehenkilölle tähän kohdistuneesta telekuuntelusta. EOA vuosikertomus 2009 s. 95. Esitutkinta ja pakkokeinotoimikunnan mietintöön (OM 2009:2) jättämässään eriävässä mielipiteessä sisäasianministeriön poliisiosaston edustajat vastustivat salaisista pakkokeinoista ilmoittamisen laajentamista: Ehdotettu sääntely ilmoittamisesta koskien salaisia pakkokeinoja ja tiedonhankintaa on tarpeettoman ankara erityisesti pakkokeinolain osalta. Nykyisellään ilmoittamisvelvollisuus ei ole koskenut lainkaan peitetoimintaa, valeostoa eikä tietolähdetoimintaa. Lisäksi eriävässä mielipiteessä toivottiin lakiin säännöksiä salaisesta kotietsinnästä. Ks. myös tapaus V. v. Suomi (2007), josta ilmenee poliisin halunneen estää sen, että poliisin tekemä valeosto tulisi puolustuksen tietoon. 12
3 Julkisuuslain kannalta oleellinen on vaihe, jossa viranomainen siirtää tietoa toiselle viranomaiselle tai tuomioistuimelle. Tällaisessa vaiheessa lähtökohtaisesti myös asianosaisella on oikeus saada luovutettava tieto. Esitutkinnan lopuksi valmistuu esitutkintapöytäkirja. Se on asiakirja, johon asianosaisella on oikeus. Koska syyttäjä ei johda esitutkintaa, on syyteharkinta selkeästi erotettu vaihe, jossa poliisin työ päättyy ja syyttäjän syyteharkinta ainakin periaatteessa alkaa, kun poliisi toimittaa esitutkintapöytäkirjan syyttäjän arvioitavaksi. Loppulausuntomenettely voi edeltää tätä vaihetta, mutta koska nykyisen lain mukaan loppulausuntopyyntö on tutkinnanjohtajan harkinnassa oleva toimenpide, ei asianosaisella ole subjektiivista oikeutta saada aineistoa loppulausuntoa varten. 10 Niissä maissa, joissa syyttäjä johtaa esitutkintaa, ei ole tarvetta näin jäykälle menettelylle. Tiedon antaminen voidaan tällöin ratkaista tarkoituksenmukaisuuden perusteella eikä puhtaan muodollisesti. Jos rikoksesta epäiltyä esitetään vangittavaksi, on asiasta päättävälle tuomioistuimelle esitettävä selvitys vangitsemisen edellytyksistä. 11 Tällöin myös epäilty saa Suomessa saman aineiston tietoonsa. Eräissä maissa on käytössä järjestelmä, jossa pakkokeinoista päättävälle tuomioistuimelle annetaan hakijan taholta enemmän tietoa kuin asian käsittelyyn osallistuvalle asianosaiselle. Tämä ilmenee mm. Saksaa koskevista ihmisoikeustuomioistuimen tuomioista Garcia Alva, Lietzow ja Schöps. Chahal-tapauksesta ilmenee, että Britanniassa tuomioistuin arvioi salassa pidettävän aineiston merkityksen asianosaisen ja tämän avustajan läsnäolematta. Tällaiseen menettelyyn päätyi korkein hallinto-oikeus myös Suomessa, kun kyse oli suojelupoliisin salaisesta aineistosta ulkomaalais- ja kansalaisuusasioissa. 12 Käsiteltäessä julkisuuslain mukaisia valituksia hallintotuomioistuimissa on tuomarien käytössä yleensä se asiakirja, jota valitus koskee. Rikosprosessissa vastaavaa menettelyä ei ole Suomessa käytetty eikä oikeudenkäynnin julkisuudesta yleisissä tuomioistuimissa annetun lain (YTJulkL) 12 sellaista nykyisin mahdollistakaan. 13 Hallintotuomioistuimissa sovelletaan eri lakia 14. Britanniassa on esimerkiksi hyvin sensitiivisissä terroristioikeudenkäynneissä käytetty vuodesta 1997 alkaen menettelyä, jossa epäillyn tai syytetyn erityiselle asianajajalle voidaan paljastaa sellaista tietoa, jota hän ei saa paljastaa päämiehelleen. 15 Menettelyn salliva laki on seurausta EIT:n tuomioista asioissa Chahal ja Tinnelly Tulevassa esitutkintalaissa loppulausunnon käyttöä on tarkoitus laajentaa, mutta siitä päättää edelleen tutkinnanjohtaja. Menettelyä koskee velvollisuus esitutkintayhteistyöhön syyttäjän kanssa. Syyttäjä voi määrätä loppulausuntomenettelyn toteutettavaksi. PKL (450/1987) 16, UPKL (806/2011) 3:8. Tapaukset KHO:2007:47 49, joissa tarkastavana jäsenenä on ollut hallintoneuvos Matti Pellonpää. Tapauksista enemmän jäljempänä johtopäätösjaksossa. Ks. KKO 2011:27 kohta 48. Laki oikeudenkäynnin julkisuudesta hallintotuomioistuimissa (381/2007) Ks. A. ym. v. Yhdistynyt kuningaskunta (2009). vangittaviksi vaadituilla oli omat valitsemansa asianajajat, mutta lisäksi viranomaiset määräsivät heille kullekin special advocate tai counsel -edunvalvojan, joka sai tutustua myös salaiseen materiaaliin. Ks. jaoston tuomio asiassa Edwards ja Lewis (2003) kohdat
4 Monessa Euroopan maassa, esimerkiksi Ranskassa ja Espanjassa on erityinen tutkintatuomari (juge d instruction), joka päättää pakkokeinoista ja ehkä myös tutkinnan käynnistämiselle tai oikeudenkäynnille asetetun kynnyksen ylittymisestä. 17 Juryjärjestelmä puolestaan mahdollistaa sen, että puheenjohtajana toimivalla tuomarilla on salaista tietoa, jonka paljastamisesta puolustukselle ja jurylle hän päättää oikeudenkäynnin aikana, jos havaitsee sen välttämättömäksi. Menettely on useassa EIT:n ratkaisussa katsottu tehokkaaksi tavaksi turvata oikeudenmukainen oikeudenkäynti. Samoin kuin vangitsemisasian käsittelyssä myöskään varsinaisessa oikeudenkäynnissä ei Suomessa ole mahdollista, että oikeuden jäsenillä olisi tietoa, jota he eivät ole velvollisia paljastamaan asianosaisille. Eri asia on se, että tietyistä pakkokeinoista päätetään kokonaan salassa asianosaisilta. Kun Suomessa poliisi hyvin itsenäisesti kokoaa esitutkinta-aineiston, voidaan herättää kysymys, kuinka tasapuolinen poliisin tulee olla antaessaan tulevan oikeudenkäynnin osapuolille tietoja ennen esitutkinnan valmistumista. 18 Onko syyttäjä vain yksi asiakkaista, jota tulee kohdella tasapuolisesti muiden kanssa? 19 Korkein oikeus on tapauksessa KKO 2002:28 katsonut, että oikeudenkäynnin osapuolia on julkisuutta rajoitettaessa kohdeltava yhdenvertaisesti, ellei siitä, mitä suojattavaa etua varten julkisuutta rajoitetaan, muuta johdu. Yhdenvertaisen kohtelun merkitys korostuu, jos syytteen kohteena olevia tekoja on käsitelty tiedotusvälineissä. Tuossa tapauksessa oli kyse yleisöjulkisuudesta, mutta periaatteessa sama vaatimus voidaan asettaa myös tilanteeseen, jossa paitsi syyttäjällä myös puolustuksella ja asianomistajalla on tarve saada asianosaisina poliisilta tietoa valmistautuessaan kukin omalta osaltaan tulevaan oikeudenkäyntiin. Laki yleisistä syyttäjistä takaa syyttäjälle oikeuden saada tietoja salassapitovelvollisuuden estämättä. Tätä oikeutta hän voi käyttää myös esitutkintaviranomaisen tietoihin. Vastaavaa oikeutta puolustuksella tai asianomistajalla ei tietenkään ole. Tulevassa esitutkintalaissa (UETL, 805/2011) on erityinen luku esitutkintayhteistyöstä. Poliisin on ilmoitettava syyttäjälle tietyistä seikoista 20 ja tutkinnan edistymisestä (UETL 5:2). Syyttäjä ei tulevassa laissa ole esitutkinnan asianosainen (UETL 2:5), hänet mainitaan tahona, joka osallistuu esitutkintaan (UETL 2:2,3). Edellä kuvatut erilaiset tavat järjestää esitutkinta on pidettävä mielessä, kun arvioidaan jäljempänä selostettavia Euroopan ihmisoikeustuomioistuimen ratkaisuja Tapauksessa Adamkiewicz (2010) selostetaan tutkintatuomarin päättäneen Puolassa syytteen käsittelystä tuomioistuimessa. Nykyinen valtakunnansyyttäjä esitteli vuonna 1999 näkemyksensä ns. jatkuvasta syyteharkinnasta, joka alkaa jo esitutkinnan aikana ja jatkuu myös oikeudenkäynnissä. Nissinen Nissisen näkemys kuvastanee hyvin nykyistä syyttäjän ajattelu- ja toimintatapaa. Eduskunnan hyväksymän tulevan esitutkintalain 2 :n 2 momentissa asianomistaja ja puolustus nostetaan syyttäjän ja tuomioistuimen rinnalle esitutkinnan tulosten hyödyntäjinä. Näiden tahojen tarpeet on huomioitava esitutkinnassa. Ilmoitettavista asioista luettelo hallituksen esityksessä HE 222/2010 vp s Eurooppalainen kirjo käy hyvin ilmi Euroopan Neuvoston CEPEJ- toimikunnan raporteista. Suomen lisäksi syyttäjä ei johda esitutkintaa Kyproksella, Irlannissa, Maltalla, Sloveniassa sekä Englannissa ja Walesissa. CEPEJ 2010 s Koljonen on käsitellyt väitöskirjassaan poliisin ja syyttäjän yhteistyön pääpiirteitä Euroopassa. Koljonen 2010 s
5 On myös huomattava, että ihmisoikeustuomioistuimen mainitessa syyttäjän voidaan Suomen oloissa tämän ymmärtää tarkoittavan sekä syyttäjää että poliisia. 2. Esitutkinnan asianosaisjulkisuutta koskevat säännökset 2.1. Perustuslaki Suomen perustuslain 12 :n mukaan viranomaisen hallussa olevat asiakirjat ja muut tallenteet ovat julkisia, jollei niiden julkisuutta ole välttämättömien syiden vuoksi lailla erikseen rajoitettu. Jokaisella on oikeus saada tieto julkisesta asiakirjasta ja tallenteesta. Perustuslain 21 :n mukaan jokaisella on oikeus saada asiansa käsitellyksi asianmukaisesti lain mukaan toimivaltaisessa tuomioistuimessa tai muussa viranomaisessa sekä oikeus saada oikeuksiaan ja velvollisuuksiaan koskeva päätös tuomioistuimen tai muun riippumattoman lainkäyttöelimen käsiteltäväksi. Käsittelyn julkisuus sekä oikeus tulla kuulluksi, saada perusteltu päätös ja hakea muutosta samoin kuin muut oikeudenmukaisen oikeudenkäynnin ja hyvän hallinnon takeet turvataan lailla. Perustuslain 22 :n mukaan julkisen vallan on turvattava perusoikeuksien ja ihmisoikeuksien toteutuminen. Oikeus tulla kuulluksi tarkoittaa muun ohessa mahdollisuutta saada ennen päätöksentekoa perehtyä asiaan vaikuttavaan aineistoon ja tilaisuutta esittää oma näkemys tästä aineistosta. 22 Perustuslaki ulottaa vaikutuksensa myös esitutkintaan. Myös esitutkinnan oikeudenmukaisuus on turvattava lailla ja viranomaisten aktiivisilla toimenpiteillä, jotta oikeudenkäynnit olisivat oikeudenmukaisia. Lakia on tulkittava siten, että tämä toteutuu Euroopan ihmisoikeussopimus Yleistä Euroopan ihmisoikeussopimuksen (EIS) 6 artikla takaa oikeuden oikeudenmukaiseen oikeudenkäyntiin. Esitutkinnan aikaisen asianosaisjulkisuuden kannalta on tärkeää huomata, että EIT on tuomioissaan katsonut 6 artiklan ulottavan vaikutuksensa myös rikoksen esitutkintaan. 23 Menettelyvirheet esitutkinnan aikana voivat pilata tu Näin mm. Hallberg teoksessa Perusoikeudet, WSLT, 2011 s Ks. myös jäljempänä alaviite 56. Suuren jaoston ratkaisemassa Salduz -tapauksessa (2008) EIT totesi, että EIS 6 artiklaa voitiin sanamuodostaan huolimatta soveltaa myös oikeudenkäyntiä edeltävässä vaiheessa sikäli kuin sen määräysten noudattamatta jättäminen tuossa vaiheessa olisi omiaan merkittävästi horjuttamaan oikeudenkäynnin oikeudenmukaisuutta. 15
6 levan oikeudenkäynnin jopa lopullisesti, kuten kävi valeostoa koskevassa tapauksessa Teixeira de Castro (1998) 24. Ihmisoikeussopimuksessa on myös erityissäännöksiä, joista voidaan johtaa rikosasian asianosaiselle oikeus saada tietoa ja asiakirjoja käyttöönsä oikeudenkäynnissä ja jo siihen valmistauduttaessa. Se, että ihmisoikeussopimus on painottunut rikosprosessiin ja siinä hyvin pitkälti syytetyn ja epäillyn etujen turvaamiseen, on historiallisen kehityksen tulos, joka nykyisin leimaa koko ihmisoikeusjuridiikkaa 25. Ihmisoikeusjuristit eivät kuitenkaan voi mitään sille, että eurooppalaiset hallitukset ovat 1950-luvulla päässeet yksimielisyyteen siitä, että syytetyn oikeudet ja edut pitää nostaa hyvin erityisellä tavalla ylikansallisen valvonnan piiriin. On poliitikkojen asia nostaa myös rikoksen uhrien oikeudet ihmisoikeuksiksi. Ihmisoikeussopimuksen 6 artiklan 3 kappaleessa on lueteltu syytetyn vähimmäisoikeudet seuraavasti: 3. Jokaisella rikoksesta syytetyllä on seuraavat vähimmäisoikeudet: a) oikeus saada viipymättä yksityiskohtainen tieto häneen kohdistettujen syytteiden sisällöstä ja perusteista hänen ymmärtämällään kielellä; b) oikeus saada riittävästi aikaa ja edellytykset valmistella puolustustaan; c) oikeus puolustautua henkilökohtaisesti tai itse valitsemansa oikeudenkäyntiavustajan välityksellä, ja jos hän ei pysty itse maksamaan saamastaan oikeusavusta, hänen on saatava se korvauksetta oikeudenmukaisuuden niin vaatiessa; d) oikeus kuulustella tai kuulustuttaa todistajia, jotka kutsutaan todistamaan häntä vastaan, ja saada hänen puolestaan esiintyvät todistajat kutsutuiksi ja kuulustelluiksi samoissa olosuhteissa kuin häntä vastaan todistamaan kutsutut todistajat; e) oikeus saada maksutta tulkin apua, jos hän ei ymmärrä tai puhu tuomioistuimessa käytettyä kieltä. Kuten voidaan havaita, kohdassa a) turvataan oikeus saada tieto syytteen sisällöstä ja perusteista 26 ja kohdassa b) turvataan edellytykset valmistella puolustusta riittävissä ajoin ennen oikeudenkäyntiä. Keskeinen edellytys puolustuksen valmistelulle on oikeus saada tietää, mitä esitutkinnassa on ilmennyt eli mm. oikeus perehtyä jutun asiakirja-aineistoon Samoin Ruotsin korkeimman oikeuden päätöksessä NJA 2007 s Kansanedustaja Ben Zyskowicz arvosteli eduskunnassa kansallisen ihmisoikeuskeskuksen perustamista seuraavasti: Mutta mistä Suomen niin sanotut ihmisoikeusjuristit keskustelevat? He keskustelevat siitä, että eihän vain Suomessa roistojen ja konnien oikeuksia miltään osin loukata. Ihmisoikeuskeskustelu Suomessa keskittyy ennen kaikkea rikoksentekijöiden tai rikoksista epäiltyjen ihmisoikeuksien puolustamiseen, uhrien ihmisoikeuksista juuri kukaan ei ole kiinnostunut. Eduskunnan pöytäkirja 108/2010 vp. Pellonpää toteaa, että riittävää on syytteen yksilöinti sekä tosiasia- että oikeudelliselta puolelta ja perusteet on selitettävä suullisesti tai kirjallisesti sillä tavoin, että henkilö pystyy valmistelemaan puolustuksensa. Pellonpää 2005 s Ervo katsoo, että riittävää on teon kuvaaminen ja sen juridinen arviointi ja rubrisointi, Ervo 2008 s Pellonpää 2005 s
7 Usein ihmisoikeustuomioistuin (EIT) on arvioinut konkreettisen tapauksen oikeudenkäyntiä kokonaisuutena ja tällöin asianosaisen oikeus saada kattava oikeudenkäyntiaineisto käyttöönsä on yksi menettelyn oikeudenmukaisuuteen vaikuttavista seikoista. 28 Tapauksessa Rowe ja Davies (2000) EIT katsoi, että 6 artiklan 1 kohtaa oli rikottu, kun syyttäjä ei ollut esittänyt kyseessä ollutta aineistoa alioikeuden tuomarille ja antanut hänelle tilaisuutta lausua sen paljastamisesta. Jutun valittajat myönsivät, että relevanttia aineistoa voitiin salata hyväksyttävän tarkoituksen kuten kansallisen turvallisuuden taikka todistajien tai tietolähteiden suojelun perusteella. Puolustuksen oikeuksia ei kuitenkaan saanut rajoittaa suhteettomasti ja rajoitusten vastapainona tuli olla prosessuaalisia takeita. EIS 6 artiklaa oli nyt rikottu, kun syyttäjä ei ollut pyytänyt tuomarin lausuntoa päättäessään olla paljastamatta aineistoa. EIT totesi, että kontradiktorinen oikeudenkäynti merkitsi sitä, että syyttäjällä ja vastaajalla tuli olla tilaisuus saada tietoonsa vastapuolen esittämät väitteet ja todisteet sekä mahdollisuus lausua niistä. Lisäksi EIS 6 artiklan 1 kohta edellytti, kuten Englannin oikeuskin, että syyttäjän tuli antaa vastaajalle tieto kaikista hallussaan olleista relevanteista todisteista, jotka olivat joko vastaajaa vastaan tai hänen hyväkseen. Oikeus saada tieto relevanteista todisteista ei kuitenkaan ollut ehdoton. Rikosasioissa saattoi esiintyä kilpailevia intressejä, joita tuli punnita vastakkain syytetyn oikeuksien kanssa. Sellaisia olivat esim. intressit, jotka liittyivät kansalliseen turvallisuuteen, todistajien suojeluun tai poliisin tutkintamenetelmien salassapitoon. EIS 6 artiklan 1 kohta salli kuitenkin vain sellaiset puolustuksen oikeuksia rajoittavat toimenpiteet, jotka olivat ehdottoman välttämättömiä. Lisäksi rajoituksista vastaajalle aiheutuneet vaikeudet tuli kompensoida prosessuaalisin takein. EIT pani merkille, että käsiteltäessä juttua alioikeudessa syyttäjä oli tuomarille tietoa antamatta päättänyt salata tiettyä relevanttia aineistoa julkisen edun perusteella. Tuollainen menettely, jossa syyttäjä yritti itse arvioida salatun tiedon merkitystä puolustukselle ja punnita sitä vastakkain salassapitoon liittyneen julkisen edun kanssa, ei vastannut EIS 6 artiklan 1 kohdan em. vaatimuksia. EIT katsoi, että EIS 6 artiklan 1 kohtaa oli rikottu, kun syyttäjä ei ollut esittänyt kyseistä aineistoa alioikeuden tuomarille ja antanut hänelle tilaisuutta ratkaista tarvitseeko se paljastaa asianosaisille. Kuten havaitaan jury-järjestelmä mahdollistaa menettelyn, joka Suomessa ei olisi mahdollinen, mutta synnyttää EIT:n käytännön mukaan uusia ongelmia kun ratkaistavana on se, mitä tietoja tuomarin pitää edellyttää luovutettavan puolustukselle ja syyllisyyskysymyksen ratkaisevalle jurylle. Tällaisesta tapauksesta oli kyse suuren jaoston ratkaisemassa Jasper-tapauksessa (2000). Syyttäjä oli salannut syytetyltä esitutkinta-aineistoa. Juttua istunut tuomari oli tietoinen salatusta aineistosta. Syyllisyydestä päättänyt jury sen sijaan ei ollut niistä tietoinen. EIT hyväksyi menettelyn, koska tuomari oli seurannut prosessia ja hänen oli 28 Näin esim. tapauksessa V. v. Suomi, jossa kyse oli valeoston salaamisesta niin puolustukselta, syyttäjältä kuin käräjäoikeudeltakin. 17
8 tullut arvioida, vaatiiko oikeudenmukaisuus aineiston paljastamista. Samana päivänä ratkaistussa Fitt-tapauksessa EIT:n suuri jaosto jälleen totesi, että oikeudenmukaiseen oikeudenkäyntiin rikosasioissa kuului olennaisena osana se, että oikeudenkäynti, myös menettelyä koskevissa kysymyksissä, oli kontradiktorista ja että syyttäjän ja vastaajan välillä noudatettiin osapuolten tasa-arvon periaatetta. EIT katsoi, että valittajaa oli pidetty asiasta tietoisena ja hänen oli sallittu esittää lausumia sekä osallistua salassapitoa koskevaan päätöksentekomenettelyyn niin pitkälle kuin se oli ollut mahdollista paljastamatta sitä aineistoa, jonka salaamista syyttäjä oli pyytänyt julkisen edun perusteella. Tapauksessa ei todettu sopimusloukkausta. EIT:n mukaan syyttäjällä ja vastaajalla tuli olla tilaisuus saada tietoonsa vastapuolen esittämät väitteet ja todisteet sekä mahdollisuus lausua niistä. EIS 6 artiklan 1 kohta edellytti, kuten Englannin oikeuskin, että syyttäjän tuli antaa vastaajalle tieto kaikista hallussaan olleista relevanteista todisteista, jotka olivat joko vastaajaa vastaan tai hänen hyväkseen. Oikeus saada tieto relevanteista todisteista ei kuitenkaan ollut ehdoton. Rikosasioissa saattoi esiintyä kilpailevia intressejä, joita tuli punnita vastakkain syytetyn oikeuksien kanssa. Sellaisia olivat esim. intressit, jotka liittyivät kansalliseen turvallisuuteen, todistajien suojeluun tai poliisin tutkintamenetelmien salassapitoon. EIS 6 artiklan 1 kohta salli kuitenkin vain sellaiset puolustuksen oikeuksia rajoittavat toimenpiteet, jotka olivat ehdottoman välttämättömiä. EIT:n mukaan kansallisten tuomioistuinten asia oli arvioida niille esitetty näyttö. Kun todisteita ei ollut lainkaan paljastettu, EIT ei kyennyt arvioimaan vastakkain kilpailevia yksityistä ja julkista etua. EIT tutki, oliko salassapidoista päätettäessä noudatettu niin pitkälle kuin mahdollista kontradiktorisen oikeudenkäynnin ja osapuolten tasa-arvon periaatteita ja oliko päätöksentekoon liittynyt takeita, jotka olivat omiaan suojaamaan syytetyn etuja. Tapauksessa McKeown (2011) 29 oli kyse tapauksesta jossa rikosasiaa ei ratkaistu juryoikeudenkäynnissä. Siinä kiistanalainen ansoitusväitettä mahdollisesti tukeva aineisto jätettiin eri tuomarin (disclosure judge) arvioitavaksi kuin sen, joka ratkaisi syyteasian (trial judge). Aineiston mahdollisesta julkistamisesta päättävä tuomari saattoi arvioida asiaa uudelleen koko oikeudenkäynnin ajan puolustukselta saamiensa tietojen valossa, mutta ei itse seurannut oikeudenkäyntiä. Tapauksessa ei todettu sopimusloukkausta. 30 Adamkiewicz-tapauksessa (2010) oli kyse murhasta epäillyn nuoren tiedonsaantioikeudesta. Yhtenä ihmisoikeusloukkaukseen johtaneista seikoista oli se, että asianajaja oli voinut tutustua jutun aineistoon vasta noin kolmen kuukauden kuluttua tutkinnan aloittamisesta. Tapaus on huomionarvoinen, koska kyse oli nimenomaan 6 eikä 5 artiklan loukkauksesta. EIT totesi, että 6 artiklaa voitiin soveltaa myös esitutkintaan sikäli kun tutkinnan puutteet muodostivat merkittävän vaaran (tulevan) oikeudenkäynnin epäoikeudenmukaisuudesta. Suomessa on hyvin harvinaista, että vangitun epäillyn avustaja saisi esitutkinta-aineistoa käyttöönsä alle kolmessa kuukaudessa tutkinnan aloittamisesta Korkein oikeus viittasi tähän McKeown-tapaukseen ratkaisussaan KKO 2011:27. Suomessa harkittiin vastaavaa kahden erillisen tuomarin järjestelmää kun oikeusministeriössä valmisteltiin anonyymia todistelua koskevaa lainsäädäntöä. Oikeusministeriö työryhmämietintö 2005:5. 18
9 Peitetoiminta ja valeostot Poliisin peitetoiminta ja valeostot ovat osoittautuneet erityisen vaikeasti yhteensovittettavaksi oikeudenmukaisen menettelyn kanssa. Edwards and Lewis-tapauksessa (2003) oli kyse poliisin peiteoperaatioista. Ennen Edwardsin oikeudenkäynnin alkamista syyttäjä ilmoitti, että hän oli pyytänyt oikeudelta lupaa aineiston osittaiseen salassapitoon. Eräs tuomari käsitteli hakemusta kuulematta valittajaa ja katsoi, että ao. aineistosta ei olisi hyötyä puolustukselle ja että aineiston salassapitäminen oli yleisen edun mukaista. Päätöksen tarkasti valittajan jutun tuomari, jolla tällöin oli käytössään jutun keskeisistä kysymyksistä puolustuksen toimesta laadittu asiakirja ja joka oli kuullut valittajan asianajajaa. Tuomari pysytti päätöksen. Edwards tuomittiin huumausaineen hallussapidosta myyntitarkoituksessa 9 vuodeksi vankeuteen. Hän valitti mm. sillä perusteella, että aineistoa oli salattu. Tutkittuaan salattua aineistoa ylioikeus hylkäsi valituksen todeten, että aineistosta ei ollut hyötyä puolustukselle vaan tilanne oli pikemminkin päinvastainen. Lewis puolestaan väitti, että peitetoimintaan osallistuneet poliisit ja/tai poliisin ilmiantajat olivat houkutelleet häntä rikoksiin. Hän vaati, että syytettä ei käsiteltäisi, koska peitetoiminnan vuoksi hän ei voinut saada oikeudenmukaista oikeudenkäyntiä. Hän myös pyysi, että oikeus velvoittaisi syyttäjän esittämään enemmän tietoja ja asiakirjoja erityisesti siitä, olivatko viisi nimeämäänsä henkilöä peitetoimintaan osallistuneita ilmiantajia tai poliiseja. Syyttäjä pyysi, että tietty aineisto määrättäisiin salaiseksi yleisen edun perusteella. Tuomari hylkäsi valittajan pyynnön todeten, että enin osa pyydetystä aineistosta oli yleisen edun vuoksi salaista. EIT:n jaosto katsoi, että EIS 6 artiklan 1 kohtaa oli rikottu. Ansoitusta ja provosointia väittäneellä valittajilla ei ollut ollut mahdollisuutta tasapuoliseen oikeudenkäyntiin, kun he eivät riittävästi voineet osallistua päätöksentekoon aineiston salaamisesta. Myöhemmin suuri jaosto vahvisti ratkaisun tuomiollaan Jaosto perusteli ratkaisuaan seuraavasti: Päättääkseen siitä, oliko ansoitusta todella tapahtunut, tuomarin oli tullut tutkia eri seikkoja kuten peitetoiminnan syitä ja sitä, miten laajassa mitassa poliisi oli osallistunut rikokseen ja miten poliisi oli yllyttänyt tai painostanut sen tekemiseen. Jos syytetyt olisivat kyenneet osoittamaan, että poliisi oli toiminut sopimattomasti, syytteistä olisi täytynyt luopua. Siten valittajien pyynnöillä oli ollut ratkaiseva merkitys heidän oikeudenkäynneilleen. Tästä huolimatta he eivät olleet saaneet tutustua aineistoon. Siten ansoituksesta tehtyjä väitteitä ei ollut voitu selvitellä kaikessa laajuudessaan oikeudessa. Lisäksi kummassakin tapauksessa tuomari, joka sittemmin oli hylännyt ansoituksesta tehdyt väitteet, oli jo nähnyt syyttäjän aineiston, jolla oli voinut olla merkitystä tuon kysymyksen suhteen. Esim. hallituksen EIT:lle antaman ilmoituksen mukaan tuomioistuimilla oli ollut aineistoa, joka viittasi siihen, että Edwards oli osallistunut huumekauppaan jo ennen niitä tapahtumia, joiden johdosta hänet oli pidätetty. Kun hän tai hänen avustajansa ei ollut saanut tutustua aineistoon, häneltä oli evätty mahdollisuus osoittaa, että tuo seikka, jolla oli voinut olla ratkaiseva merkitys tuomioistuinten päätöksille siitä, että häntä ei ollut syytetty valtion viranomaisten provosoimasta rikoksesta, oli väärä. Lewisinkään kohdalta ei ollut paljastettu salaiseksi määrätyn aineiston laatua mutta oli 19
10 mahdollista, että myös siitä oli koitunut haittaa valittajan puolustukselle ansoituksesta tehdyn väitteen kohdalta. Näissä oloissa EIT katsoi, että menettely, jolla oli päätetty aineiston salassapidosta ja ansoituksesta, ei täyttänyt kontradiktorisen oikeudenkäynnin ja osapuolten tasa-arvon vaatimuksia eikä siihen ollut liittynyt syytetyn etujen turvaamisen kannalta asianmukaisia takeita. Siten EIS 6 artiklan 1 kohtaa oli rikottu. Tapauksessa V. v. Suomi (2007) oli kyse ns. Espoon valeostojutusta, johon liittyvät virkarikossyytteet on ratkaistu korkeimmassa oikeudessa tapauksessa KKO 2000:112. EIT katsoi ihmisoikeusloukkauksen tapahtuneen, koska syytetylle ei ennen hovioikeusvaihetta paljastettu tietoja häneen kohdistetusta valeostosta. Tiedon saaminen yritettiin aktiivisesti estää. Poliisi oli salaamalla tärkeitä seikkoja evännyt valittajalta tilaisuuden todentaa väitteitään ja osoittaa ne oikeiksi. Mitään julkisen edun mukaisia perusteita ei ollut esitetty tietojen salaamiselle. Salattu aineisto oli liittynyt yllytysväitteen kannalta erityisen relevanttiin tosiasiakysymykseen. Tuomioistuimillakaan ei ollut ollut riittäviä tietoja kyetäkseen harkitsemaan salatun aineiston merkitystä puolustukselle. Korkeimman oikeuden tapausselostuksesta KKO 2000:112 ei käy ilmi, että EIT:hen valittanut V. vaati kyseisessä virkarikosoikeudenkäynnissä tutkinnanjohtajalle rangaistusta muun ohessa siitä, ettei tämä ollut merkinnällä esitutkintapöytäkirjaan tai muuten paljastanut jutun syyttäjälle ja V:n puolustukselle sitä, että asiassa oli käytetty valeostoa. Tämä syyte hylättiin kaikissa oikeusasteissa eikä korkein oikeus edes katsonut aiheelliseksi mainita sitä laatimassaan Finlex-selosteessa. EIT luki kuitenkin valtion syyksi juuri tämän laiminlyönnin: valeosto olisi tullut paljastaa ennen oikeudenkäyntiä. Helsingin hovioikeus ( nro 3757) totesi tämän syytekohdan osalta seuraavaa: V on vaatinut B:lle rangaistusta virkavelvollisuuden rikkomisesta, koska B oli valmistuneessa esitutkinnassa (3410/R/7866/96) jättänyt tutkinnanjohtajana syyttäjälle ja V:lle selvittämättä, merkinnällä esitutkintapöytäkirjaan tai muutoin, mitä esitutkinnassa oli ilmennyt. Selvittämättä oli jätetty poliisin yhteydenpito C:n välityksellä V:hen ja se mitä C oli V:n kanssa puhunut. Poliisilain 44 :n nojalla poliisilla on tietty oikeus toisen turvallisuuden mahdollisesti vaarantuessa jättää ilmaisematta hänelle luottamuksellisia tietoja antaneen henkilöllisyys. Tämä sekä esitutkintalain 8 ja 40 :n säännökset huomioon ottaen B:llä on ollut perusteltu aihe jättää V:n tarkoittamat merkinnät esitutkintapöytäkirjaan tekemättä. Tämän ei myöskään voida katsoa johtaneen siihen, että V ei olisi saanut oikeudenmukaista oikeudenkäyntiä häneen kohdistettuja syytteitä käsiteltäessä. V:n oikeusturva ei siten ole B:n menettelyn johdosta vaarantunut. Korkein oikeus pysytti hovioikeuden tuomion tältä osin. Tapauksessa Bannikova (2010) EIT käy läpi omaa valeostoa ja peitetoimintaa koskevaa käytäntöään. Asianosaisjulkisuuteen liittyvät seuraavat perustelut: EIT totesi, että järjestäytyneen rikollisuuden kasvu edellyttää ryhtymistä asianmukaisiin toimenpiteisiin. Kuitenkin oikeudenmukaisen oikeudenkäynnin vaatimus soveltuu 20
11 rikosjuttuihin niiden laadusta riippumatta yksinkertaisimmasta vaikeimpaan. EIT:n vakiintuneen oikeuskäytännön mukaan julkinen intressi ei voinut oikeuttaa näyttöä, joka oli saatu poliisin taholta tulleen yllytyksen seurauksena Yllytyksen olemassaoloa harkitessaan EIT oli pitänyt kriteerinä sitä, olisiko rikos tehty ilman poliisin taholta tapahtunutta yllytystä eli voitiinko objektiivisesti epäillä syytetyn osallistuneen rikolliseen toimintaan tai hänen aikoneen tehdä rikoksen. EIT oli yllytyksen olemassaoloa harkitessaan kiinnittänyt huomiota myös siihen, miten yllytysväitettä oli käsitelty kotimaisissa tuomioistuimissa. Usein syytetty ei voinut tehdä yllytysväitettä, kun relevantti näyttö salattiin puolustukselta julkiseen etuun viitaten. Kontradiktorisen oikeudenkäynnin vaatimuksista voidaan EIT:n mukaan poiketa, jos se on ehdottoman välttämätöntä julkisen intressin kuten kansallisen turvallisuuden vuoksi tai jotta voitaisiin pitää salassa poliisin käyttämät tutkintamenetelmät taikka turvata jonkun henkilön perusoikeuksia. Syytetyn puolustukselle aiheutunut haitta tulee kuitenkin aina korvata riittävästi sopivin menettelytavoin kuten esim. niin, että salassa pidettävä aineisto annettaan oikeuden puheenjohtajalle, jonka tulee päättää siitä, sisältääkö se jotain, joka tukisi yllytyksestä tehtyä väitettä. Jos näin todetaan, puheenjohtajan on annettava määräys salaisen aineiston paljastamisesta. EIT katsoi, että valittajan tekemää yllytysväitettä oli käsitelty asianmukaisesti kotimaisissa tuomioistuimissa, joten EIS 6 artiklan 1 kohtaa ei ollut rikottu. YTJulkL ei Suomessa mahdollista menettelyä, jossa osa oikeudenkäyntiaineistosta jäisi vain juttua istuvan tuomarin tietoon ja arvioitavaksi. 31 Vain lain 12 :ssä mainitut todistajien yhteystiedot ja tuomioistuimen neuvottelusalaisuudet voidaan salata asianosaiselta. Näin ollen Suomessa Bannikova-tapauksessa mainittu oikeussuojakeino tulee korvata muilla yhtä hyvillä keinoilla tai luopua salaamisesta vastaavissa tilanteissa Vangitsemismenettely Ihmisoikeussopimuksen 5 artikla sisältää säännöksiä vapaudenriistosta. Rikoksen johdosta tapahtuvaa vapaudenriistoa ja siitä päättämistä koskevat artiklan seuraavat määräykset: 1. Jokaisella on oikeus vapauteen ja henkilökohtaiseen turvallisuuteen. Keneltäkään ei saa riistää hänen vapauttaan, paitsi seuraavissa tapauksissa ja lain määräämässä järjestyksessä: b) henkilö pidätetään tai vangitaan lain nojalla, koska hän ei ole noudattanut tuomioistuimen laillista määräystä, tai jonkin lakimääräisen velvoitteen täyttämisen turvaamiseksi; c) henkilö pidätetään tai hänen vapautensa riistetään lain nojalla hänen saattamisekseen toimivaltaisen oikeusviranomaisen tutkittavaksi, milloin on syytä epäillä hänen syyllistyneen rikokseen tai jos katsotaan välttämättömäksi estää häntä tekemästä rikosta tai pakenemasta teon jälkeen; 31 KKO 2011:27 kohta
12 2. Vapaudenriiston kohteeksi joutuneelle on viipymättä ilmoitettava hänen ymmärtämällään kielellä vapaudenriiston perusteet ja häneen mahdollisesti kohdistetut syytteet. 3. Tämän artiklan 1 kappaleen c kohdan määräysten nojalla pidätetty tai vapaudenriiston kohteeksi joutunut on viipymättä tuotava tuomarin tai lain nojalla tuomiovaltaa käyttävän muun viranomaisen tutkittavaksi, ja hänellä on oikeus oikeudenkäyntiin kohtuullisen ajan kuluessa tai oikeus tulla vapautetuksi oikeusjutun ollessa vireillä. Vapaaksi laskemisen ehdoksi voidaan asettaa takeet siitä, että asianomainen saapuu oikeudenkäyntiin. 4. Jokaisella, jolta on riistetty hänen vapautensa pidättämällä tai muuten, on oikeus vaatia tuomioistuimessa, että hänen vapaudenriistonsa laillisuus tutkitaan viipymättä ja että hänet vapautetaan, mikäli toimenpide ei ole laillinen. 5. Jokaisella, joka on pidätetty tai jonka vapaus on muuten riistetty tämän artiklan määräysten vastaisesti, on täytäntöönpanokelpoinen oikeus vahingonkorvaukseen. Artikla asettaa siis vaatimuksia pakkokeinolaissa säädetyille kiinniotolle, pidättämiselle ja vangitsemiselle. Vaatimukset on toki otettu huomioon varsinkin tulevassa lainsäädännössä (HE 222/2010 vp), mutta jo ihmisoikeussopimukseen liityttäessä tehtiin nykyiseen pakkokeinolakiin (450/1987) merkittäviä muutoksia, jotta yhteensopivuus EIS 5 artiklan kanssa taattaisiin. Pakkokeinolakia on mm. vangitsemisen osalta sovellettava siten, että myös koko ajan kehittyvä EIT:n soveltamiskäytäntö otetaan huomioon. 32 EIS 5 artiklan keskeisimmät vaatimukset asianosaisjulkisuuden kannalta ovat oikeus saada tieto vapaudenriiston perusteista ja oikeus saada tieto mahdollisista syytteistä 33. Pellonpään mukaan tiedonsaantioikeus ei tässä vaiheessa ole yhtä yksityiskohtainen kuin siirryttäessä 6 artiklan mukaiseen oikeudenkäyntivaiheeseen. 34 Artiklaan liittyvää oikeuskäytäntöä selostetaan jäljempänä jaksossa Euroopan unionin perusoikeuskirja Lissabonin sopimuksen myötä Euroopan Unionin perusoikeuskirja on tullut oikeudellisesti velvoittavaksi Perusoikeuskirjassa on erillinen lainkäyttöä koskeva VI luku. Sopimuksen 47 artiklan mukaan jokaisella, jonka unionin oikeudessa taattuja oikeuksia ja vapauksia on loukattu, on oltava tuossa artiklassa määrättyjen edellytysten mukaisesti käytettävissään tehokkaat oikeussuojakeinot tuomioistuimessa. Perusoikeuskirjan 6 artikla takaa oikeuden vapauteen, joten vangitsemisesta päättämisessä on kyse unionin oikeudessa taatusta oikeudesta. Jokaisella on oikeus kohtuullisen ajan EIS:n evolutiivis-dynaamisesta tulkinnasta ks. Ervo 2008 s. 13. Termi syyte täytyy ymmärtää ihmisoikeussopimuksen yhteydessä autonomisen tulkinnan myötä myös rikosepäilyksi. Autonomisesta tulkinnasta ks. Pellonpää 2005 s. 211 ja Ervo 2008 s. 13. Pellonpää 2005 s Rosas 2011 s
13 kuluessa oikeudenmukaiseen ja julkiseen oikeudenkäyntiin. 48 artikla takaa jokaiselle syytetylle oikeuden puolustukseen. Perusoikeuskirjan merkityksen kannalta olennaista on se, että perusoikeuskirjan määräykset koskevat jäsenvaltioita ainoastaan silloin, kun ne soveltavat unionin oikeutta. Se kuinka eurooppalainen prosessin pitää olla, jotta menettely kuuluisi perusoikeuskirjan soveltamisalaan, jää nähtäväksi. Riittääkö esimerkiksi se, että epäilty on luovutettu eurooppalaista pidätysmääräystä käyttäen Suomeen? Riittävätkö EU:n toimet rahanpesun, ihmiskaupan, laittoman maahantulon järjestämisen tai rikollisjärjestön toimintaan osallistumisen kriminalisoimiseksi taikka yhteiset terrorisminvastaiset toimet siihen, että näitä rikoksia koskevissa oikeudenkäynneissä on kyse unionin oikeuden soveltamisesta? Asiasta kirjoittanut Rosas ei ota asiaan kovin tarkasti kantaa, mutta toteaa, ettei perusoikeuskirja sovellu silloin kun kyse on perusoikeuskysymyksestä, joka nousee esille asiassa, joka jää kokonaan EU-oikeuden ulkopuolelle. 36 Asialla ei käytännössä ole suurta merkitystä, koska oletettavasti EU:ssa turvataan prosessuaaliset oikeudet samanlaisina kuin niitä on tulkittu Euroopan ihmisoikeustuomioistuimessa. On kuitenkin huomattava, että Euroopan neuvostoon kuuluu muitakin maita kuin EU:n jäsenvaltiot. Periaatteessa voisi olettaa EU:ssa ihmisoikeuksien tason olevan korkeampi kuin mitä Euroopan neuvoston uusimmilta jäsenvaltioilta voidaan vaatia. EIT:n soveltamiskäytäntö voikin muodostaa vain minimitason sille, mitä lainkäytöltä EU:ssa edellytetään. 37 Perusoikeuskirja 53 artiklan mukaan sen määräyksiä ei saa tulkita siten, että ne rajoittaisivat tai loukkaisivat niitä ihmisoikeuksia ja perusvapauksia, jotka asianomaisella soveltamisalalla tunnustetaan mm. ihmisoikeuksien ja perusvapauksien suojaamiseksi tehdyssä yleissopimuksessa, sekä jäsenvaltioiden valtiosäännöissä. Käytännön merkitys perusoikeuskirjalla on siinä, että sen soveltamiskysymykset kuuluvat EU:n tuomioistuimen ratkaistaviksi. Perusoikeuskirjan velvoitteet joista ei vielä ole merkittävästi soveltamiskäytäntöä 38 on siis saatettavissa ennakkoratkaisupyynnöllä Luxemburgin tuomioistuimen ratkaistavaksi kesken oikeudenkäynnin Rosas, 2011 s EU-tuomioistuimen toimivalta ei aiheuttanut ongelmaa tapauksessa C-61/11 PPU, El Dridi, jossa tuomioistuin katsoi, että vankeusrangaistus maastapoistumismääräyksen noudattamatta jättämisestä laittomasti maassa oleskelevalle kolmannen valtion kansalaiselle oli kohtuuton. Kyse oli kolmansien valtioiden kansalaisia koskevan direktiivin tulkinnasta, mutta nähtävästi vastaavassa prosessissa esille tulevat perusoikeuskirjan tulkinnat kuuluvat nekin EU-tuomioistuimen arvioitaviksi. Rosas, 2011 s Yhtenä alana, jolla suojaa voi saada perusoikeuskirjan nojalla laajempana kuin EIS:n kautta, Rosas mainitsee oikeuden tehokkaisiin oikeussuojakeinoihin. Ennakkoratkaisu C-279/09 koski perusoikeuskirjan takaamaa oikeusapua. Vireillä olevassa ennakkoratkaisupyynnössä Åklagaren v. Hans Åkerberg Fransson, C-617/10 on kyse ne bis in idem -kiellosta ruotsalaisessa vero- ja rikosprosessissa. Tuossa ennakkoratkaisupyynnössä ei näyttäisi olevan mitään rajat ylittävää eurooppalaista elementtiä. 23
14 2.4. Julkisuuslaki ja esitutkintalaki Oikeus saada tietoa esitutkintaviranomaiselta Asianosaisella on aina oikeus saada tieto yleisölle julkisesta asiakirjasta. Sen lisäksi hänellä on asemaansa liittyvä erityisoikeus saada tietyin rajauksin itseään koskeva salainen tieto viranomaiselta. Tämä asianosaisjulkisuus tarkoittaa Mäenpään mukaan hallintomenettelyn ja oikeudenkäynnin asianosaisen oikeutta saada tieto muun kuin julkisen asiakirjan sisällöstä. 39 Koska esitutkinta ei ole hallintomenettelyä eikä oikeudenkäyntiä, mutta kuuluu viranomaisen toiminnan julkisuudesta annetun lain (julkisuuslain, JulkL) soveltamisalaan, voitaneen Mäenpään määrittely huoletta laajentaa kattamaan myös esitutkinta 40. Oikeudenkäynnin asianosaisella on lähtökohtaisesti hyvin vahva oikeus myös salassa pidettäviin tietoihin. 41 Tämä oikeus aktualisoituu jo ennen oikeudenkäyntiä; siihen valmistauduttaessa ja erityisesti, jos epäiltyä vaaditaan vangittavaksi. Tiedon tarpeen aikaistuminen on tapahtunut 1990-luvun prosessiuudistusten myötä. Aiemmin juttuja lykättiin useita kertoja juuri siinä tarkoituksessa, että selvitettiin oikeudenkäyntiaineistoa ja odotettiin sellaisen valmistumista. Nykyisin prosessit ovat niin etupainotteisia, ettei voida ajatellakaan asianosaisen saavan tiedonsaantioikeuden vasta pääkäsittelyssä. Laajemmissa rikosasioissa laaditaan loppulausunto osana esitutkintaa sekä vastataan syytteeseen kirjallisesti ja viimeistään tuolloin pitää puolustuksella olla tarvittavat tiedot saatavilla. Julkisuuslain 11 :n mukaan hakijalla, valittajalla sekä muulla, jonka oikeutta, etua tai velvollisuutta asia koskee (asianosainen), on oikeus saada asiaa käsittelevältä tai käsitelleeltä viranomaiselta tieto muunkin kuin julkisen asiakirjan sisällöstä, joka voi tai on voinut vaikuttaa hänen asiansa käsittelyyn. Tästä oikeudesta on säädetty merkittäviä poikkeuksia. Pykälän 2 momentissa olevan kahdeksan kohdan listasta esitutkinnan kannalta merkittäviä ovat seuraavat. Oikeuta ei 11 :n 2 momentin mukaan ole 1) asiakirjaan, josta tiedon antaminen olisi vastoin erittäin tärkeää yleistä etua taikka lapsen etua tai muuta erittäin tärkeätä yksityistä etua; 2) esitutkinnassa ja poliisitutkinnassa esitettyyn tai laadittuun asiakirjaan ennen tutkinnan lopettamista, jos tiedon antamisesta aiheutuisi haittaa asian selvittämiselle; Mäenpää 2008 s Näin tekee Mäenpääkin, mts Pölönen 2008 s Vuonna 1982 lisättiin nykyistä julkisuuslakia edeltäneeseen asiakirjajulkisuuslakiin 19 a, jonka mukaan hakijalla, valittajalla sekä muulla, jonka etua, oikeutta tai velvollisuutta asia koskee (asianosainen), on oikeus saada tieto asiakirjasta, jos se voi tai on voinut vaikuttaa asian käsittelyyn vaikka asiakirja ei ole julkinen. Tieto tällaisesta asiakirjasta voitiin kuitenkin jättää antamatta, jos tiedon antaminen olisi vastoin erittäin tärkeää yleistä tai yksityistä etua, eikä asiakirja kuulu riita- tai rikosasian oikeudenkäyntiaineistoon. Laki 601/
15 7) todistajan, asianomistajan tai asianosaisen taikka rikosilmoituksen, lastensuojelulain 40 :ssä tarkoitetun ilmoituksen tai muun niihin verrattavan viranomaisen toimenpiteitä edellyttävän ilmoituksen tekijän salassa pidettäviin osoite-, puhelin- ja muihin vastaaviin yhteystietoihin, jos tiedon antaminen vaarantaisi todistajan, asianomistajan tai asianosaisen tai ilmoituksen tekijän turvallisuutta, etuja tai oikeuksia. Asia on säädetty hieman hankalasti, koska julkisuuslain 11 :ää täytyy tulkita siten, että myös erittäin tärkeän julkisen tai yksityisen edun tai lapsen edun nimissä salaisena pidetty asiakirja tulee yleensä asianosaisjulkiseksi esitutkinnan päätyttyä. Tavallaan 11 :n 2 momentin 2-kohta on siis lex specialis 1-kohtaan nähden. Rikosasian asianosaisella täytyy olla esitutkinnan loppulausuntovaiheessa oikeus saada käyttöönsä myös sellaisia asiakirjoja, joihin sinänsä soveltuisi 11 :n 2 momentin 1-kohdan salassapitoperuste. 42 Toisaalta EIT on hyväksynyt 43 sen, että tietyt esim. tutkintataktiset tiedot voivat jäädä salaisiksi pysyvästikin. Näyttääkin siltä, että oikeudenmukaisen oikeudenkäynnin vaatimukset kulkevat julkisuuslain 11 :n 2 momentin 1-kohdan sisällä. Tuon kohdan tarkoittamista tiedoista osa on sellaisia, jotka on välttämättä annettava puolustuksen käyttöön, vaikka voitaisiin katsoa sen loukkaavan erittäin tärkeää yksityistä tai yleistä etua, esimerkiksi seksuaalirikoksen uhrin ehkä lapsen vammoista ja kärsimyksestä hankitut lääkärintodistukset tai sotilaallista vakoilua koskevassa asiassa valtion turvallisuutta koskevat tiedot. 44 Oikeudenmukaista oikeudenkäyntiä ei voida toteuttaa, jos vastaajalla ei ole pääsyä aineistoon, josta ilmenee syyttäjän vetoamat kvalifiointiperusteet tai josta käy ilmi asianomistajalle aiheutuneet vahingot. Esitutkintalain mukaista loppulausuntoa on vaikea laatia ilman tällaista tietoa. 45 Frände on katsonut, että esimerkiksi nuorta epäiltyä koskevat henkilötutkinta-asiakirjat olisivat salaisia esitutkinnan jälkeenkin. 46 Myös asianomistajan on hyvä tietää nuorta rikoksentekijää koskevat taustatiedot, koska asianomistaja tekee Suomessa osaltaan syyteharkintaa syyteoikeutensa puitteissa ja on oikeutettu valittamaan esimerkiksi liian lievänä pitämästään rangaistuksesta. Henkilötutkinnassa saattaa ilmetä tietoja, jotka voivat vaikuttaa asianomistajan haluun nostaa syyte, jos syyttäjä ei sitä Ervo toteaa olevan selvää, että puolustuksen on saatava tutustua esitutkinta-aineistoon ja saatava tietoonsa todisteet, joita aiotaan esittää häntä vastaan. Mahdollisuus tutustua esitutkinta-aineistoon kokonaisuudessaan on syytetyn oikeuden kannalta olennaisen tärkeää. Tämä mahdollisuus sisältää myös muun mahdollisen todistusaineiston kuin sen johon syyttäjä aikoo tukeutua. Ervo 2008 s Ks. myös Tapanila 2008 s. 186: Loppulausunnon merkitys voi mitätöityä, ellei asianosaisella ole käytössään esitutkinnassa kertynyttä aineistoa. Esim. tapaus Rowe ja Davis (2000). Esim. tapauksessa KKO 2010:58 oli kyse puolustusvoimain upseerien ylityökorvauksista. Esitutkintapöytäkirjassa oli liitteenä erään puolustusvoimain yksikön vuosibudjetti, joka on hyvin salainen asiakirja, mutta oli kaikkien osapuolten käytettävissä ja puolustus vetosikin siihen, ettei budjetoituja ylityökorvausmäärärahoja ollut ylitetty. Myös perustuslain 21 asettaa vaatimuksia tässä suhteessa: perustuslaki takaa oikeuden tulla kuulluksi. Asianmukainen menettely syyteharkinnassa edellyttää, että samoin kuin hallintoasioissa myös ennen syyttäjän syyteratkaisua asianosaisilla on ollut tilaisuus lausua mielipiteensä perehdyttyään asiassa kertyneeseen selvitykseen. Frände 2009 s
16 tee. Sama koskee myös valittamista hovioikeuteen. Yleensä yhden vastaajan henkilötutkinnassa saadut tiedot eivät voi vaikuttaa hänen rikoskumppaniensa asiaan, joten heillä ei ole niihin asianosaisen oikeutta. 47 Vasta kun syyteasia tulee vireille, siirrytään soveltamaan lakia oikeudenkäynnin julkisuudesta yleisissä tuomioistuimissa (YTJulkL). Julkisuuslain 11 :n 3 momentin mukaan, jos asiakirja kuuluu oikeudenkäyntiaineistoon, asianosaisen oikeudesta tiedonsaantiin on voimassa, mitä siitä säädetään oikeudenkäynnin julkisuudesta yleisissä tuomioistuimissa annetussa laissa. Tuossa laissa säädetään, että asianosaisella on oikeus saada tieto muunkin kuin julkisen oikeudenkäyntiasiakirjan sisällöstä, lukuun ottamatta 1) tietoja todistajien yms. salaisista yhteystiedoista, 2) tuomioistuimessa laaditusta oikeudenkäyntiasiakirjoista ennen syytteen julkiseksi tulemista, 3) salaisista pakkokeinoista, jossa pakkokeinon tai toimenpiteen kohteena olevaa henkilöä ei vaatimusta käsiteltäessä tarvitse kuulla; eikä 4) oikeudenkäyntiasiakirjoista siltä osin kuin niihin sisältyy tietoja tuomioistuimen neuvottelusta. Tätä säännöstä sovelletaan jo esitutkinnan aikana vangitsemista, takavarikkoa tai vakuustakavarikkoa koskevan tuomioistuinasian yhteydessä kertyvään aineistoon. Salassapitoperusteet siis oleellisesti supistuvat, kun asia tulee vireille tuomioistuimessa. Voidaan hyvin kysyä, pitäisikö asianosaisjulkisuuden laajentumisen tapahtua lain tasolla selkeästi jo esitutkinnan loppulausuntovaiheessa. 48 Asianosaisjulkisuudesta on säännöksiä julkisuuslain lisäksi myös esitutkintalaissa. Lain 11 :n mukaan asianosaisella on oikeus saada tietoonsa, mitä esitutkinnassa on käynyt ilmi, niin pian kuin siitä ei voi aiheutua haittaa rikoksen selvittämiselle. Tämän säännöksen merkitys on jäänyt melko vähäiseksi. Käytännössä poliisi ei aktiivisesti tiedota esitutkinnan etenemisestä asianosaisille. Toisaalta käytännön kokemus niin epäillyn kun asianomistajankin avustamisesta on se, että tietopyyntöihin suhtaudutaan nihkeästi. Yleensä tiedon antaminen voi tutkinnanjohtajien mielestä aiheuttaa haittaa rikoksen selvittämiselle. Tulevaan esitutkintalakiin (805/2011) sisältyy asianosaisjulkisuutta koskeva säännös, joka on anteliaampi kuin voimassa olevat säännökset. Tulevan esitutkintalain 4 luvun 15 kuuluu seuraavasti (korostus tässä): Asianosaisella on esitutkinnan aloittamisen jälkeen oikeus saada tieto esitutkintaan johtaneista ja esitutkinnassa ilmi tulleista seikoista. Esitutkintaviranomainen voi esitutkinnan aikana rajoittaa asianosaisen oikeutta saada tieto 1 momentissa tarkoitetuista Voidaan kuitenkin kysyä missä määrin perustuslaissa taattu yhdenvertaisuus laajentaa tiedonsaantioikeutta. Syytetty voi vaatia, että häntä kohdellaan yhdenvertaisesti toisiin syytettyihin nähden. Tällöin voi tulla esiin tilanne, jossa yhdenvertaisuusargumenttien esittäminen edellyttää valitusvaiheessa tietoa siitä, miksi käräjäoikeus päätyi toisen vastaajan kohdalla lievempään lopputulokseen. Viittaus salaiseen henkilötutkintaan ei välttämättä riitä. Käytännössä asian suhteen on ilmennyt ongelmia vain yrityssalaisuuden rikkomista koskevissa jutuissa. Julkisuuslaki mahdollistaa sen, ettei loppulausunnolle lähtevään aineistoon sisällytetä JulkL:n 11 2 momentin 1-kohdan tarkoittamaa asianosaissalaista aineistoa. 26
17 seikoista, jos tietojen antamisesta on haittaa asian selvittämiselle. Huomioon on otettava myös viranomaisten toiminnan julkisuudesta annetussa laissa (621/1999) ja muualla laissa olevat asianosaisen tiedonsaantioikeutta koskevat rajoitukset. Esitutkinta-asiakirjojen julkisuudesta säädetään 9 luvun 7 :ssä. Ero nykyiseen (ETL 11 ) on siinä, että termi ei voi aiheutua haittaa on korvattu termillä on haittaa. Kynnys salassapidolle on siis lain sanamuodon muutoksesta päätellen korkeampi; tulevassa laissa tutkinnanjohtajan tulisi pystyä osoittamaan se haitta, joka tiedon antamisesta aiheutuisi. Nykyisin riittää, että haitan syntymistä ei voida poissulkea. Hallituksen esityksessä (HE 222/2010 vp s. 205) sanamuodon muutokseen ei ole kiinnitetty huomiota eikä otettu kantaa sen merkitykseen. Toisaalta uuteen lakiin on lisätty maininta, jonka mukaan tietoja annettaessa on otettava huomioon julkisuuslaissa säädetyt asianosasien tiedon saantia koskevat rajoitukset. Nykyistä avoimempaan asianosaisjulkisuuteen kannustetaan valtakunnassyyttäjänviraston koolle kutsuman 49 työryhmän mietinnössä (2010). Mietinnössä todetaan, että asian joutuisaa etenemistä edistää myös oikeudenkäyntiavustajan mahdollisimman varhainen mukaantulo esitutkintavaiheessa. Jos esitutkinnassa pyydetään asiantuntijalausuntoja, on asianosaiselle varattava tilaisuus esittää asiantuntijalle omat kysymyksensä. Mietinnön mukaan, jotta asianosainen voi mahdollisimman varhaisessa vaiheessa ryhtyä valmistelemaan vaatimustensa ajamista tai puolustustaan tulevassa pääkäsittelyssä, on hänen saatava tietoa asian etenemistä koskevasta aikataulusta. Mietinnössä korostetaan myös, että asianosaiselle tulee antaa mahdollisuus tutustua esitutkinnassa kertyneeseen aineistoon kokonaisuudessaan mahdollisimman varhaisessa vaiheessa ja heti kun tiedon antamisesta ei aiheudu haittaa asian selvittämiselle, jotta tämän mahdollisuus asianmukaisen loppulausunnon antamiseen määräajan puitteissa ei vaarannu. Aineisto voidaan antaa rikoksesta epäillylle tiedoksi jopa ennen kuulustelujen alkamista, jos tiedon antamien ei yksittäistapauksessa vaaranna asian selvittämistä. Tämä edistää rikoksen tunnustamista tilanteessa, jossa rikoksesta on ilmeisesti olemassa täysi näyttö jo ennen epäillyn kuulustelua. 50 Esitutkinnan aikaisesta tiedonsaantioikeudesta oli kyse Kouvolan hallinto-oikeuden ratkaisemassa tapauksessa (10/0487/2), jossa valvontaviranomainen oli sille tulleen sähköpostiviestin jälkeen tehnyt poliisille tutkintapyynnön. Hallinto-oikeus katsoi, ettei yrityksellä, jonka toimintaa valvonta ja tutkintapyyntö koskivat, ollut oikeutta saada kopiota kyseisestä sähköpostiviestistä. Hallinto-oikeuden mukaan tarkastukseen liittyvien asiakirjojen antaminen asian selvittelyn ollessa kesken olisi ollut vastoin erittäin tärkeää yleistä etua. 51 Esitutkintalain 29 :n mukaan kuulustelussa on rikoksesta epäillylle ilmoitettava mistä teosta häntä epäillään. Tulevassa UETL 7:10:ssä todetaan, että rikoksesta Työryhmässä oli edustettuna syyttäjänvirastojen lisäksi eräät tuomioistuimet, Suomen Asianajajaliitto, keskusrikospoliisi ja Helsingin poliisilaitos. Vaativien rikosasioiden käsittelyn viipyminen, VKSV työryhmä Ratkaisu on julkaistu Finlex-tietokannassa. 27
18 epäillylle on ennen kuulustelua yksilöitävä teko, josta häntä epäillään. Asiaa ei ole tarkemmin kuvattu, mutta on selvää, ettei yksilöinti voi tarkoittaa vain rikosnimikkeen ilmoittamista. Jos vaikkapa taksinkuljettaja kutsutaan kuulusteluun epäiltynä liikenneturvallisuuden vaarantamisesta, hän ei vielä tiedä mistä teosta häntä epäillään. Jos kuulustelun alussa kerrotaan, että hän ei ole noudattanut kuljettajan suojatiesääntöä, hän ei vieläkään voi tietää, mikä on se teko, jota tutkitaan. Vasta kun kuulustelija kertoo, että hänen epäillään ajaneen suojatien eteen pysähtyneen toisen auton ohi edellisviikon tiistaina klo tietyssä osoitteessa, on teko riittävästi yksilöity. Samaa yksilöintitapaa voidaan edellyttää myös vaikkapa huumausainerikoksen tutkinnassa: tekotapa, aika ja paikka ovat tulevan lain tarkoittamaa yksilöintiä. Uudessa esitutkintalaissa ei ole erillisiä muutoksenhakua koskevia säännöksiä. 52 Uudessa laissa on kuitenkin tietty menettelytapa tilanteeseen, jossa tietoa ei anneta. Lakivaliokunnan mietinnössä LaVM 66/2010 vp selostetaan, että jos jotakin seikkaa ei anneta asianosaisen tietoon ja jos kysymys ei ole viranomaisten toiminnan julkisuudesta annetun lain mukaisesta tapauksesta, kielteisestä päätöksestä tehdään UETL:n 11 luvun 1 :n 1 momentin mukainen kirjallinen esitutkintapäätös. Ratkaisusta voidaan kannella päätöksentekijän esimiehelle tai laillisuusvalvojalle tai asia voidaan toimittaa syyttäjän käsiteltäväksi. Jos tapaukseen sovelletaan viranomaisten toiminnasta annettua lakia, viranomaisen päätöksestä haetaan muutosta valittamalla hallinto-oikeuteen. Oikeussuojakeinona valitus hallinto-oikeuteen on sangen huono. Hallinto-oikeuden käsittelyaika saattaa olla jopa vuoden verran, ja jos asianosainen menestyy, on poliisilla oikeus valittaa KHO:een 53. Nähtäväksi jää soveltaako hallinto-oikeus tällaisessa tilanteessa esitutkintalain vai julkisuuslain säännöksiä asianosaisjulkisuudesta. 54 Nykyisessä ETL:ssa ei mainita rajoitusperusteena muuta kuin rikostutkinnalle aiheutuvaa haitta. Voisiko siis tiedonsaanti esitutkinnan aikana estyä julkisuuslain 11 :n 2 momentin 1-kohdan perusteella eli tärkeän yleisen edun tai lapsen tai muun yksityisen edun vuoksi, joita seikkoja ei mainita esitutkintalaissa asianosaisjulkisuutta rajoittavina perusteina? ETL 11 :ää vastaavaan UETL:n 4:15 säännökseen sisältyy aiemmasta poiketen viittaus julkisuuslain tiedonsaantioikeuden rajoituksiin. Viittaus tarkoittaa sitä, että jos tiedon antaminen olisi vastoin erittäin tärkeää yleistä tai yksityistä etua, taikka lapsen etua, tieto Tätä on kritisoitu jo lain valmisteluvaiheessa Suomen Asianajajaliiton edustajien (Turpeinen ja Fredman) eriävässä mielipiteessä Esitutkinta- ja pakkokeinotoimikunnan mietinnössä. Esitutkinta- ja pakkokeinotoimikunnan mietintö, OM 2009:2 Näin todettiin tapauksessa KHO:2007:64. Aiemmin KHO oli asiasta toisella kannalla, päätös taltio 717. Muutoksenhakuun liittyen on huomattava, että sovellettaessa lakia julkisuudesta yleisissä tuomioistuimissa muutoksenhaku (33 ) asiakirjapyynnöstä käsitellään samassa tuomioistuinlinjassa eikä esim. käräjäoikeuden päätöksestä valiteta hallinto-oikeuteen. Jos siis yksi epäillyistä pyytää saada kopion toisen epäillyn vangitsemispäätöksestä, hän voi valittaa kielteisestä päätöksestä hovioikeuteen. 28
19 voidaan (toisin kuin nykyisin) jättää antamatta. Vaikka jonkin tiedon antaminen ei haittaisi asian selvittämistä, asianosainen saa jatkossa odottaa tietoa tutkinnan valmistumiseen saakka tai jopa siihen asti kun syyte asiassa on nostettu. Mitään hyväksyttävää syytä ei tuntuisi olevan sille, että esitutkinnassa tiedon antamista asianosaiselle lykättäisiin muusta kuin tutkinnallisesta syystä (JulkL 11 2 mom. 2-kohta), jos tieto on asianosaiselle lopulta kuitenkin annettava. 55 Peruste salaamiselle voisi hyvin poikkeuksellisessa tilanteessa olla se, että tapauksessa, joissa syytettä ei lopulta nostetakaan, voivat salassa pidettävät poikkeuksellisen tärkeät asiat jäädä lopullisesti salaisiksi myös rikoksesta epäillyltä. Tällainen hyvin poikkeuksellinen menettely voisi tulla sovellettavaksi lähinnä kiistetyssä tai yritysasteelle jääneessä törkeässä vakoilutapauksessa. Olisi nurinkurista, jos epäilty kiistää saaneensa haltuunsa valtion turvallisuutta koskevaa erittäin salaista materiaalia (esim. valtakunnan puolustuksen kannalta tärkeä viestintälaitteiden sijoittelua koskeva kartta) tai tällaista aineistoa ei olisi yrityksestä huolimatta saatu vakoilijan haltuun, niin tämä aineisto tarjottaisiin hänelle viran puolesta loppulausuntovaiheessa esitutkintapöytäkirjan liitteenä. Sama koskee yritysvakoilun yritystä (RL 30:4,2). Tosin tuolla rikoksella ei ole törkeää tekomuotoa, jossa kvalifiointiperusteena olisi tavoitellun yrityssalaisuuden laatu, joka siten olisi oikeudenkäynnissä todistusteemana. Käytännössä yritysvakoilujutuissa on pyritty rajaamaan puolustuksen tiedonsaantia loppulausuntovaiheessa. Esimerkiksi Turun kihlakunnan poliisilaitoksen tutkinnanjohtaja on asiassa 6780/R/12022/05 päättänyt, että epäillyn avustaja saa vain poliisilaitoksella nähtäväkseen osan esitutkinta-aineistosta yrityssalaisuuden rikkomisasiassa. Yrityssalaisuuksia sisältävästä aineistosta sai tehdä vain suppeat välttämättömät muistiinpanot loppulausunnon antamiseksi. Katso myös jäljempänä selostettava Helsingin hovioikeuden päätös , nro 1789, R 09/1284, jossa yrityssalaisuuksia sisältäviä todisteita haluttiin olla luovuttamatta puolustukselle vielä syytteen nostamisen jälkeenkin. Se, että syyttäjä päättäisi syytteen nostamisesta sellaisen aineiston perusteella, josta asianosaiset eivät ole tietoisia, pitää sisällään ajatuksen, ettei syyttäjän syyteharkinta ole sellaista julkisen vallan käyttämistä, jossa noudatetaan täysimääräisesti asianosaisen kuulemisen periaatetta. Kuulemiseen kuuluu myös se, että ennen päätöksen tekemistä asianosainen saa tietoonsa sen, mitä selvitystä asiassa on kertynyt. 56 Oma käsitykseni on se, että syyttäjän syyteratkaisu on PL 21 :n kannalta rinnastettavissa Tapanila toteaa, että asianosaisjulkisuuden rajoittaminen on perusteltua ainakin siihen saakka, kunnes kaikki asiaan osalliset on saatu kertaalleen kuulusteltua. Tapanila 2008 s Hallintolain 34 :n mukaan asianosaiselle on ennen asian ratkaisemista varattava tilaisuus lausua mielipiteensä asiasta sekä antaa selityksensä sellaisista vaatimuksista ja selityksistä, jotka saattavat vaikuttaa asian ratkaisuun. Pölönen on käsitellyt kuulemisperiaatetta oikeudenkäynnissä (Pölönen 2003 s ), mutta ei sitä miten se vaikuttaa ennen syytteen nostamista. Ervo on käsitellyt kuulemisperiaatetta knowledge of- ja comment on -ajattelun mukaisen merkityssisällön mukaisesti ja sen kehittymistä tosiasialliseksi ja aktiiviseksi osallistumisoikeudeksi. Ervo 2005 s ja 2008 s
20 hallintopäätökseen ja siten hallinnossa jo nykyisin ongelmitta noudatettu kuulemisperiaate ja -tapa tulee laajentaa kattamaan myös syyttäjän ratkaisu. 57 Lähinnä törkeän vakoilun yritystä (RL 12:6,2) koskeva poikkeus lienee kuitenkin välttämätön: vasta oikeudenkäynnissä puolustus saisi arvioitavakseen sen, koskeeko syytteessä tarkoitettu aineisto erittäin merkittävää seikkaa tai olisiko vakoilu onnistuessaan aiheuttanut erityisen suurta vahinkoa jos syyttäjä tällaiseen kvalifiointiperusteeseen vetoaa. Perustuslain 21 säätää oikeudesta tulla kuulluksi ja se toki asettaa vaatimuksia myös syyttäjän ratkaisutoiminnalle. Perustuslain hengen mukaista ei ole se, että syyttäjä päättää syytteen nostamisesta sellaisen aineiston perusteella, johon asianosaiset eivät ole saaneet tutustua ja josta he eivät ole voineet esittää näkemystään syyttäjän ratkaisua silmälläpitäen. Esitutkintakuulustelu ei tietenkään riitä asianmukaiseksi kuulemiseksi, koska niitä tehtäessä kuulusteltava ei ole tiennyt muiden näkemyksistä eikä asiassa hankituista ja hankittavista selvityksistä. Asianosaisjulkisuuteen liittyy se, mitä tietoja on merkittävä asianosaisjulkiseen esitutkintapöytäkirjaan. Esitutkintalain mukaan pöytäkirjaan on otettava kuulustelupöytäkirjat ja selostukset tutkintatoimenpiteistä sekä liitettävä tutkinnassa kertyneet asiakirjat ja tallenteet, mikäli niillä voidaan olettaa olevan merkitystä asiassa. Esitutkinnassa kertyneestä aineistosta, jota ei ole otettu esitutkintapöytäkirjaan, on tehtävä merkintä pöytäkirjaan. Esitutkinta- ja pakkokeinoasetuksen ja tulevan pakkokeinolain 11 luvun 9 :n mukaan esitutkintaviranomaisen on mahdollisuuksien mukaan tehtävä selkoa asianomistajalle siitä, mihin toimenpiteisiin rikoksesta tehdyn ilmoituksen tai esitutkintaviranomaisen tietoon muuten tulleen rikoksen johdosta ryhdytään. Jos asianomistaja on tehnyt rikoksesta ilmoituksen, mutta esitutkintaa ei kuitenkaan toimiteta, hänelle on ilmoitettava syy siihen. Asetuksessa on myös säädetty, että esitutkintapöytäkirjaan on merkittävä syyteharkinnassa ja oikeudenkäynnissä tarvittavat tiedot esitutkinnassa käytetyistä pakkokeinoista. Tulevan pakkokeinolain 11 luvun 4 :n mukaan pakkokeinojen käytön kirjaamisesta voidaan säätää valtioneuvoston asetuksella. 57 Tämä tarkoittaisi siis asianosaisjulkisuuden laajentamista jo ennen syyteharkintaa ja loppulausuntomenettelyn säännönmukaistamista siten että siihen varataan aina tilaisuus toimittamalla esitutkintapöytäkirja viran puolesta asianosaisille. Itse asiassa syyttäjän päätöksenteko (myös valtakunnansyyttäjän ratkaisuvaltaan kuuluvat muut kuin hallintoasiat, esim. RL 1:12:ssa säädetty päätöksenteko ulkomailla tehdystä rikoksesta ja ROL 1:11,2 mukaiset syyteharkinnat syyttämättäjättämisen jälkeen) lienee ainoa prosessi, jossa ei ole päätöksentekijälle säädetty velvollisuutta huolehtia siitä, että ne, joihin päätös ulottaa vaikutuksensa, ovat saaneet perehtyä päätöksentekoaineistoon ja saaneet tilaisuuden lausua siitä. Vrt. Hallintolaki 34, OK 5:10, ROL 5:9, Hallintolainkäyttölaki 34, Laki verotusmenettelystä 26 3 mom., Ulosottokaari 32, Konkurssilaki 4:2, Vankeuslaki 1:7, PKL 1:15. Tilanne on siis se, että henkilöä kohtaan voidaan nostaa syyte ilman, että hänellä olisi ollut tilaisuutta lausua kertyneestä aineistosta, mutta kun hänet tuomitaan, niin vankilassa häntä on kuultava päätettäessä siitä, mihin laitokseen hänet sijoitetaan. 30
HELSINGIN HOVIOIKEUDEN JULKAISUJA HELSINGIN HOVIOIKEUS HELSINKI Toimittaneet Laura Ervo Raimo Lahti Jukka Siro Perus- ja ihmisoikeudet rikosprosessissa HELSINGIN HOVIOIKEUS HELSINKI copyright: Helsingin